**Program aktualizačného vzdelávania**

**Inklúzia vzdelávanie žiakov v základnej škole , podpora duševného zdravia**

Mgr. Rastislav Eliaš

riaditeľ školy

Názov vzdelávacieho programu: Inklúzia vzdelávanie žiakov v základnej škole , podpora duševného zdravia

Zdôvodnenie vzdelávacieho programu:

Uvedený program vznikol na základe:

* potreby inkluzívneho vzdelávania,
* prihliadania na zvyšujúci sa počet žiakov so špeciálnymi výchovno-vzdelávacími potrebami,
* analýzy vzdelávacích potrieb pedagogických zamestnancov a odborných zamestnancov vychádzajúc z §32 Antidiskriminačného zákona č. 365/2004 Z.z. žiak so špeciálnymi výchovno-vzdelávacími potrebami (ďalej len ŠVVP) má právo na individuálny prístup vo výchove a vzdelávaní rešpektujúci jeho schopnosti a zdravotný stav, na vyučovanie pedagógom s odbornou a pedagogickou spôsobilosťou,
* smerovanie prístupu integrácie smerom k inklúzii,
* analýzy potrieb a výchovno-vzdelávacích cieľov školy.

Cieľom vzdelávania je prehĺbiť poznatky v rámci všeobecných informácií z oblasti inkluzívneho vzdelávania, jeho možností a aplikačných prostriedkov so zámerom priblížiť pedagógom možnosti ich pretavenia do aplikačnej roviny. V súčasnej dobe už problematika detí so ŠVVP nie je pre verejnosť nová a prítomnosť takýchto detí sa školách je bežná. V praxi pozorujeme, že prítomnosť žiakov s touto diagnózou predstavuje v školách často vážny problém. Aby sa predchádzalo neodôvodnenej segregácii žiakov mimo vyučovania, je dôležité ich vzdelávať využívajúc prvky inkluzívneho vzdelávania. Uplatňovaním podporných opatrení môžu pedagógovia pomáhať bezpečne prekonávať žiakom ich vzdelávacie, sociálne aj emocionálne ťažkosti s prihliadaním na to, aké formy a metódy práce zvoliť a v konečnom dôsledku aj správne vyhodnotiť výchovno-vzdelávacie výsledky všetkých žiakov. Pre pedagógov je dôležité poznať zásady zavádzania pro-inkluzívnych opatrení, nakoľko práve tie môžu prispieť k tomu, aby škola ako taká vedela lepšie reagovať na rozmanité potreby detí a žiakov, zvyšovala ich šance na naplnenie ich potenciálu a úspešnosť nielen vo vzdelávaní, ale aj v ich živote.

Druh vzdelávania:

aktualizačné vzdelávanie

Forma vzdelávania:

prezenčne 5 hodín

Ciele vzdelávacieho programu:

**Hlavný cieľ:**

Hlavným cieľom vzdelávacieho programu je:

* aktualizovať a udržať profesijné kompetencie pedagogických zamestnancov potrebné na optimálnu prácu prihliadajúc na rozmanité výchovno-vzdelávacie potreby detí a žiakov, ktoré môžu mať dočasný alebo trvalý charakter a môžu vyplývať zo zdravotného stavu alebo inej individuálnej charakteristiky alebo životných podmienok dieťaťa alebo žiaka a podmienok v spoločnosti alebo škole,
* poznať a naučiť sa aplikovať poznať zásady zavádzania pro-inkluzívnych opatrení s cieľom podpory rozvoja vzdelávacieho potenciálu každého žiaka.

Špecifické ciele:

* aktualizovať vedomostí učiteľov v oblasti inkluzívneho vzdelávania v podmienkach základnej školy,
* poznať, identifikovať a charakterizovať princípy a kritériá inkluzívneho vzdelávania,
* definovať možnosti čo najoptimálnejšieho prechodu od integrácie k inkluzívnemu vzdelávaniu v rámci celého triedneho kolektívu,
* poznať zásady zavádzania pro-inkluzívnych opatrení vychádzajúc z katalógu podporných opatrení,
* vedieť poskytnúť adekvátne podporné opatrenia každému žiakovi/dieťaťu,
* oboznámiť sa s odbornou terminológiou a orientovať sa v školských dokumentoch potrebných k tvorbe individuálnych výchovno-vzdelávacích programov,
* uplatňovať v praxi multidisciplinárny prístup.

**Profil absolventa:**

Absolvent vzdelávacieho programu má kompetencie implementovať nadobudnuté aktuálne poznatky a praktické zručnosti pri práci s bežnou normopopuláciou žiakov, ale i so žiakmi so špeciálnymi výchovno-vzdelávacími potrebami v kontexte inkluzívneho vzdelávania.

Bližšie určená kategória, podkategória pedagogických zamestnancov; kariérový stupeň:

**Kategória pedagogických zamestnancov:**

* učiteľ, vychovávateľ

Kariérový stupeň:

* začínajúci pedagogický zamestnanec,
* samostatný pedagogický zamestnanec,
* pedagogický zamestnanec s prvou atestáciou,
* pedagogický zamestnanec s druhou atestáciou.

Požiadavky na ukončovanie vzdelávania:

1. Účasť 100 % z celkového rozsahu prezenčnej formy vzdelávania.

Personálne zabezpečenie vzdelávacieho programu:

**Garant:**

Lektor:

Mgr. Mária Paľová, PhD. – školský psychológ

Technické a informačné zabezpečenie:

* notebook s pripojením na internet, dataprojektor

Schválil: Mgr. Rastislav Eliaš

riaditeľ školy